ধনী মানেই কি তাঁর সবই ‘অসাধারণ’? গাড়ি, বাড়ি থেকে শুরু করে জীবনযাত্রার ধরন, হাঁটা-চলা কোনওকিছুই সাধারণের সঙ্গে মেলে না? না, তা হয়তো সবক্ষেত্রে নয়। অন্তত জিও’র কর্ণধার মুকেশ অম্বানীর জন্য তো এমন কথা খাটেই না।
ভারতের সবচেয়ে ধনী মানুষ হয়েও মুকেশ মাটির বেশ কাছাকাছি থাকতে ভালবাসেন। এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, আর পাঁচজনের মতোই রবিবার পরিবারের সঙ্গে সময় কাটানো পছন্দ করেন তিনি। কোনওদিন বাড়ির বাইরে খাওয়ার পরিকল্পনা থাকলে এমন নয় যে বিলাসবহুল রেস্তোরাঁতেই যান। রাস্তার ধারের অনেক দোকানেও দিব্যি চেটেপুটে খান মুকেশ।

এই বিষয়ে অন্যান্য খবর

ড্রাইভারকে কত মাইনে দেন জিও’র কর্ণধার, হার মানবে আচ্ছা-খাসা চাকরিও


আর অথিতি আপ্যায়নের বিষয়েও অত্যন্ত আন্তরিক তিনি। কোনও অথিতি বাড়ি এলেই তাঁকে মুকেশ জিজ্ঞেস করেন কী খাবেন? অতিথি যে খাবার খেতে চান, তা-ই সেদিন সবার জন্য বানাতে বলেন। বানানোর পর নিজে হাতে সেটা অতিথিকে বেড়ে দেন। এই কাজটা না করলে শান্তি পান না তিনি। আবার অনেক সময়ে নিজে হাতেও অতিথির জন্য খাবার বানিয়ে আনেন।